**ส่วนที่ 1**

**สรุปข้อมูลสำคัญของตราสารแสดงสิทธิในหลักทรัพย์ต่างประเทศ**

**ข้อมูลสรุปนี้เป็นส่วนหนึ่งของแบบแสดงรายการข้อมูลและหนังสือชี้ชวน ซึ่งเป็นเพียงข้อมูลสรุปเกี่ยวกับการเสนอขาย
ลักษณะและความเสี่ยงของตราสารที่เสนอขาย ดังนั้น ผู้ลงทุนต้องศึกษาข้อมูลในรายละเอียดจากหนังสือชี้ชวนฉบับเต็ม
ซึ่งสามารถขอได้จากผู้จัดจำหน่ายหลักทรัพย์และผู้ออกตราสาร หรืออาจศึกษาข้อมูลในแบบแสดงรายการข้อมูล
หนังสือชี้ชวน และข้อกำหนดสิทธิ ที่บริษัทยื่นต่อสำนักงาน ก.ล.ต. ได้ที่ website ของสำนักงาน ก.ล.ต.**

**รูปแบบการเสนอขายและข้อมูลของตราสาร**

**🞏 กรณีตราสารแสดงสิทธิของผู้ฝากทรัพย์สินที่เป็นหลักทรัพย์ต่างประเทศ (จำกัดอัตราอ้างอิงของตราสารที่ 1 ต่อ 1 เท่านั้น)**

* **รูปแบบการเสนอขาย**

🞏 โดยการเปิดให้ผู้ลงทุน**จองซื้อ**ตามจำนวนและภายในระยะเวลาที่กำหนด (public offering)

🞏 โดยการ**ทยอยขาย**ตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์ (direct listing)

ทั้งนี้ ต้องระบุมาตรการคุ้มครองผู้ถือตราสารหากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์ด้วย โดยต้องระบุอย่างชัดเจนถึงวิธีการในการให้สิทธิแก่ผู้ถือตราสารที่จะไถ่ถอนตราสาร การจัดให้มีการรับซื้อตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าว

.................................................................................................................................................................................................................

* **ข้อมูลของตราสาร**
* จำนวนหน่วยที่ได้รับอนุญาตให้เสนอขาย : ……………………………… หน่วย
* ราคาที่คาดว่าจะเสนอขาย : ………………………บาท/หน่วย (โปรดระบุวิธีการคำนวณราคา)

................................................................................................................................................................................................................................................................................................................................................................................................................

* มูลค่าที่คาดว่าจะเสนอขาย : ………………………บาท (ประมาณการตามราคาที่คาดว่าจะเสนอขายทั้งในสกุลบาทและสกุลดอลลาร์ไต้หวันใหม่
* **ความเสี่ยงของตราสาร**

1)................................................................................................................................................................................

2)................................................................................................................................................................................

**🞏 กรณี ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ**

**อัตราอ้างอิงของตราสาร : (สามารถกำหนดเป็นอัตราส่วนอื่น ๆ ได้นอกเหนือจาก อัตราส่วน 1 ต่อ 1)**

🞏 อัตรา 1 ต่อ 1

🞏 อื่น ๆ (โปรดระบุอัตราส่วนตราสารแสดงสิทธิ ต่อหลักทรัพย์อ้างอิงต่างประเทศ)

**รูปแบบการเสนอขาย**

🞏 โดยการเปิดให้ผู้ลงทุน**จองซื้อ**ตามจำนวนและภายในระยะเวลาที่กำหนด (public offering)

🞏 โดยการ**ทยอยขาย**ตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์ (direct listing)

ทั้งนี้ ในกรณีที่เป็นการเสนอขายในรูปแบบ direct listing อาจเกิดความเสี่ยงจากการที่ผู้ขออนุญาตไม่สามารถดำเนินการ
ให้เป็นไปตามหลักเกณฑ์มูลค่าการจองซื้อ และจำนวนผู้จองซื้อขั้นต่ำได้

**ตราสารแสดงสิทธิในหลักทรัพย์ต่างประเทศของ
โครงการจัดการลงทุนต่างประเทศ Yuanta/P-shares Taiwan Top 50 ETF (0050)**

**ออกโดย บริษัทหลักทรัพย์ หยวนต้า (ประเทศไทย) จำกัด** **ประเภทหลักทรัพย์ต่างประเทศ : 🞏 หุ้นสามัญ 🗹 หน่วยของโครงการจัดการลงทุนต่างประเทศ ซึ่งมีลักษณะครบถ้วนตามหลักเกณฑ์การอนุญาตให้เสนอขายหน่วยของโครงการจัดการลงทุนต่างประเทศตามที่กำหนดในประกาศคณะกรรมการกำกับตลาดทุนว่าด้วยข้อกำหนดเกี่ยวกับการเสนอขายหน่วยของโครงการจัดการลงทุนต่างประเทศ (โครงการที่มีการบริหารจัดการกองทุนในลักษณะเชิงรับ (Passive Management)) 🞏** **ตราสารหรือหลักฐานแสดงสิทธิในทรัพย์สินของกองทุนต่างประเทศที่มีนโยบายการลงทุนในอสังหาริมทรัพย์หรือโครงสร้างพื้นฐาน ไม่ว่าจะจัดตั้งในรูปบริษัท กองทรัสต์ หรือรูปแบบอื่นใด**

**🗹 กรณี ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ (สามารถกำหนดอัตราอ้างอิงของตราสารที่นอกเหนือจากอัตราส่วน 1 ต่อ 1 ได้)**

1. **คำจำกัดความ**

 “ผู้ออกตราสาร” หมายถึง บริษัทหลักทรัพย์ หยวนต้า (ประเทศไทย) จำกัด

 “ตราสาร” หมายถึง ใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยมีหลักทรัพย์
อ้างอิงเป็นหน่วยของโครงการจัดการลงทุนต่างประเทศ Yuanta/P-shares Taiwan Top 50 ETF (0050) ออกโดยบริษัทหลักทรัพย์หยวนต้า (ประเทศไทย) จำกัด

“หลักทรัพย์ต่างประเทศ” หมายถึง หน่วยของโครงการจัดการลงทุนต่างประเทศ Yuanta/P-shares Taiwan Top 50 ETF (0050) ซึ่งเป็นหลักทรัพย์ที่จดทะเบียน ในตลาดหลักทรัพย์ไต้หวัน (Taiwan Stock Exchange) สาธารณรัฐจีน (ไต้หวัน) ซึ่งซื้อขายในสกุลเงิน TWD

“สำนักงาน ก.ล.ต.” หมายถึง สำนักงานคณะกรรมการกำกับหลักทรัพย์และตลาดหลักทรัพย์

* **อัตราอ้างอิงของตราสาร**

🞏 อัตรา 1 ต่อ 1

🗹 อื่น ๆ อัตราส่วน 1 ต่อ 10 DR

1. **รูปแบบการเสนอขาย**

🞏 โดยการเปิดให้ผู้ลงทุน**จองซื้อ**ตามจำนวนและภายในระยะเวลาที่กำหนด (public offering)

🗹 โดยการ**ทยอยขาย**ตราสารแสดงสิทธิในหลักทรัพย์ต่างประเทศผ่านระบบการซื้อขายในตลาดหลักทรัพย์ (direct listing) ทั้งนี้ ต้องระบุมาตรการคุ้มครองผู้ถือตราสารหากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์ด้วย โดยต้องระบุอย่างชัดเจนถึงวิธีการในการให้สิทธิแก่ผู้ถือตราสารที่จะไถ่ถอนตราสาร การจัดให้มีการรับซื้อตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าว

1. **ข้อมูลของตราสาร**
* จำนวนหน่วยที่ได้รับอนุญาตให้เสนอขาย : 600,000,000 หน่วย
* ราคาที่คาดว่าจะเสนอขาย : เป็นไปตามกลไกตลาดในเวลาที่เสนอขาย

วิธีการคำนวณราคา : ราคาเสนอขายตราสาร จะคำนวณจากราคาตลาดของหลักทรัพย์อ้างอิงต่างประเทศแปลงด้วยอัตราอ้างอิงของตราสารและอัตราแลกเปลี่ยน รวมถึงค่าใช้จ่ายตามที่ระบุไว้ในข้อ 7 ส่วนที่ 2 ของเอกสารฉบับนี้ โดยผู้ดูแลสภาพคล่องจะรักษาสภาพคล่อง ตามแนวทางที่ระบุไว้ในส่วนที่ 6 รายละเอียดวิธีการดูแลสภาพคล่อง ของเอกสารแนบท้ายข้อกำหนดสิทธิ

* มูลค่าที่คาดว่าจะเสนอขาย : 10,000,000,000 บาท
1. **ความเสี่ยงของตราสาร**

 ผู้ลงทุนควรทราบว่าความเสี่ยงที่จะกล่าวไม่ใช่ความเสี่ยงทั้งหมดของการลงทุนในตราสาร **ผลตอบแทนของตราสารมีผลกระทบจากหลายปัจจัยที่ทำให้มูลค่าตราสารมีความผันผวนเพิ่มขึ้นหรือลดลงได้ โดยอาจมีปัจจัยความเสี่ยงอื่นๆ ที่ผู้ออกตราสารยังไม่อาจคาดการณ์ได้ในขณะนี้ หรืออาจมีปัจจัยความเสี่ยงอื่นๆที่มีอยู่ในขณะนี้ ซึ่งผู้ออกตราสารพิจารณาแล้วเห็นว่าเป็นปัจจัยความเสี่ยงที่ยังไม่มีนัยสำคัญ ทั้งนี้ ผู้ลงทุนควรใช้ความระมัดระวังในการพิจารณาและควรศึกษาข้อมูลที่ระบุไว้ในเอกสารฉบับนี้ รวมถึงศึกษาข้อมูลหลักทรัพย์ต่างประเทศหรือหลักทรัพย์อ้างอิงอย่างรอบคอบก่อนการตัดสินใจลงทุน**

**4.1 ความเสี่ยงในเรื่องความผันผวนของราคาตราสาร**

ความผันผวนของราคาตราสาร เกิดได้จากปัจจัยต่างๆทั้งในด้านเศรษฐกิจ การเมือง สังคม การเก็งกำไรของหลักทรัพย์ ทำให้หลักทรัพย์มีความเสี่ยงในด้านความผันผวนของราคาได้ ซึ่งอาจส่งผลกระทบต่อนักลงทุน เช่น การเปลี่ยนแปลงของราคาหลักทรัพย์อ้างอิงต่างประเทศ อาจทำให้ผู้ถือตราสารได้รับผลขาดทุน เป็นต้น เนื่องจากราคาของตราสารจะมีการเปลี่ยนแปลงและเคลื่อนไหวไปในทิศทางที่สอดคล้องกับหลักทรัพย์อ้างอิง อย่างไรก็ดี อาจมีกรณีที่ราคาของตราสารอาจจะไม่เคลื่อนไหวสอดคล้องกับหลักทรัพย์อ้างอิงได้ ซึ่งเกิดได้จากหลายปัจจัย เช่น อัตราแลกเปลี่ยน เวลาทำการของตลาดหลักทรัพย์ต่างประเทศและตลาดหลักทรัพย์ไทยที่ไม่ตรงกัน ราคาสูงสุด/ต่ำสุดที่แตกต่างกันระหว่างตราสารและหลักทรัพย์อ้างอิง รวมไปถึงสถานะทางการเงินของผู้ออกหลักทรัพย์ต่างประเทศ โดยผู้ออกตราสารขอไม่รับรองความเสี่ยงที่เกิดจากความผันผวนของราคาตราสารที่เกิดขึ้น

**4.2 ความเสี่ยงของอัตราแลกเปลี่ยนเงินตราต่างประเทศ**

การซื้อขายหลักทรัพย์ต่างประเทศจะต้องใช้สกุลเงินต่างประเทศในการทำธุรกรรม ซึ่งการแลกเปลี่ยนค่าเงินนั้นจะมีความผันผวนและเปลี่ยนแปลงไปในแต่ละช่วงเวลา หรือปัจจัยต่างๆที่เกิดขึ้น เช่น สภาวะทางเศรษฐกิจ ปัจจัยพื้นฐานของเศรษฐกิจ การเก็งกำไรของค่าเงิน นโยบายทางการเงิน รวมไปถึงกฎเกณฑ์ที่เกี่ยวข้องกับการแลกเปลี่ยนเงินตรา อาจทำให้เกิดผลกระทบต่อการลงทุนในตราสารและผลตอบแทนของการลงทุนในตราสาร เช่นในกรณีที่ค่าเงินบาทแข็งค่า/อ่อนค่า จะส่งผลต่อราคาตราสารลดลง/เพิ่มขึ้น เมื่อเทียบกับราคาหลักทรัพย์อ้างอิง รวมถึงส่งผลกระทบต่อการจ่ายสิทธิประโยชน์ของตราสาร เช่น ในกรณีที่ผู้ถือตราสารได้รับ**เงินปันผลอาจส่งผลกระทบให้เงินปันผลที่ได้รับมีมูลค่าลดลง/เพิ่มขึ้นได้** ทั้งนี้ ผู้ออกตราสารได้มีการป้องกันความเสี่ยงจากอัตราแลกเปลี่ยนตามดุลพินิจของ
ผู้ออกตราสาร **อย่างไรก็ดี การทำธุรกรรมป้องกันความเสี่ยงอาจมีต้นทุน ซึ่งทำให้ผลตอบแทนของการถือตราสารโดยรวมลดลงจากต้นทุนที่เพิ่มได้ นอกจากนี้ ยังมีความเสี่ยงที่อัตราแลกเปลี่ยนที่ผู้ออกตราสารใช้ในการคำนวณมูลค่าหลักทรัพย์และ/หรือผลประโยชน์ต่างๆอาจไม่ใช่อัตราแลกเปลี่ยนที่ดีที่สุดในตลาด ณ ขณะนั้น**

**4.3 ความเสี่ยงเรื่องสภาวะตลาดในต่างประเทศ**

หลักทรัพย์อ้างอิงของตราสารได้มีการจดทะเบียนในต่างประเทศและมีข้อกำหนด กฎระเบียบที่ต่างกัน รวมถึงสภาวะ ทางด้านเศรษฐกิจ การเมือง ที่แตกต่างกันออกไปในแต่ละประเทศ ทำให้มีความไม่แน่นอนเกิดขึ้นกับตราสารได้ รวมถึงสถานการณ์การถูกพักการขายของหลักทรัพย์แบบครั้งคราวในตลาดหลักทรัพย์ต่างประเทศ อาจส่งผลกระทบต่อปริมาณและราคาของหลักทรัพย์ได้

**4.4 ความเสี่ยงด้านสภาพคล่อง**

เนื่องจากผู้ถือตราสารอาจมีความต้องการในการขายตราสารของตนเอง แต่ไม่สามารถขายได้ หรือขายได้ในราคาที่ต่ำกว่าที่ต้องการ
อันเนื่องมาจากสาเหตุของการขาดสภาพคล่อง เช่น เวลาทำการของตลาดหลักทรัพย์ต่างประเทศ และตลาดหลักทรัพย์ไทยเปิดปิดไม่ตรงกัน ความต้องการปริมาณการซื้อขายในช่วงเวลานั้น หรือเกิดสถานการณ์ต่างๆขึ้น ซึ่งทำให้กระทบต่อสภาพคล่องของตราสารได้ **ทั้งนี้ ผู้ออกตราสารจะจัดให้มีผู้ดูแลสภาพคล่อง ซึ่งดำเนินการ โดยผู้ออกตราสาร หรือบุคคลใดที่ผู้ออกตราสารมอบหมาย
เพื่อตอบสนองความประสงค์ของผู้ที่ต้องการซื้อหรือขายได้อย่างต่อ เนื่องและมีการบริหารจัดการสภาพคล่องได้อย่างมีประสิทธิภาพจนกว่าจะมีการเปลี่ยนแปลงเป็นอย่างอื่น โดยหากมีการเปลี่ยนแปลง ผู้ออกตราสารจะแจ้งให้ผู้ถือตราสารทราบ**

**4.5 ความเสี่ยงของหลักทรัพย์อ้างอิงต่างประเทศ**

ผู้ถือตราสารอาจมีความเสี่ยงที่เกิดจากการเปลี่ยนแปลงราคาหลักทรัพย์อ้างอิงต่างประเทศ ซึ่งอาจเกิดได้จากหลายปัจจัย เช่น ความเสี่ยงจากการบริหารจัดการเชิงกลยุทธ์ ความเสี่ยงจากการที่ผู้ออกหลักทรัพย์ต่างประเทศไม่สามารถทำกำไรได้ตามเป้าหมาย ความเสี่ยงจากการหยุดชะงักของธุรกิจ **การจัดสรรหุ้นให้แก่ผู้ถือหุ้นเดิม การจ่ายปันผลเป็นหุ้น ที่อาจทำให้ราคาของหลักทรัพย์อ้างอิงต่างประเทศลดลงและส่งผลให้ผู้ถือตราสารอาจได้รับผลขาดทุนได้** เป็นต้น นอกจากนี้ การดำเนินการตาม Corporate Action ต่างๆของผู้ออกหลักทรัพย์ต่างประเทศ เช่น การจ่ายเงินปันผล การเพิ่มทุน ที่อาจทำให้ราคาของหลักทรัพย์อ้างอิงต่างประเทศลดลงและส่งผลให้
ผู้ถือตราสารอาจได้รับผลขาดทุนได้ อย่างไรก็ตามผู้ออกตราสารจะทำการติดตามการดำเนินการที่เกี่ยวเนื่องกับความเสี่ยงดังกล่าวจากทางผู้ออกหลักทรัพย์ต่างประเทศอย่างใกล้ชิด และทำการเปิดเผยข้อมูลสารสนเทศและสิทธิประโยชน์ของผู้ถือตราสารตามกฎระเบียบของตลาดหลักทรัพย์ไทย

**4.6 ความเสี่ยงจากการดำเนินงานของผู้ออกตราสาร**

ความเสี่ยงจากการดำเนินงานของผู้ออกตราสารเป็นความเสี่ยงที่เกิดจากการไม่สามารถดำเนินธุรกิจตามแผนธุรกิจ หรือกลยุทธ์ที่ผู้ออกตราสารได้กำหนดไว้ โดยความเสี่ยงเชิงกลยุทธ์ที่เกิดขึ้นนั้น อาจเกิดขึ้นได้ทั้งจากปัญหาภายในการดำเนินงานของผู้ออกตราสารเอง หรือจากปัจจัยภายนอกและสภาพแวดล้อมต่างๆ ที่เปลี่ยนแปลงไปจากเดิมที่ได้วางแผนไว้ โดยผู้ออกตราสารได้มีการศึกษาข้อมูลเพื่อเตรียมพร้อมรับมือความเสี่ยงต่างๆ ที่อาจเกิดขึ้นได้ และจัดให้มีระบบการควบคุมภายในที่ดี พัฒนาระบบงานให้มีประสิทธิภาพ รวมถึงแผนการรองรับการดำเนินธุรกิจ เพื่อให้การดำเนินธุรกิจเป็นไปอย่างราบรื่นที่สุด และสามารถรองรับเหตุขัดข้องที่อาจเกิดขึ้นได้อย่างทันเหตุการณ์ เท่าที่ผู้ออกตราสารสามารถรับมือได้ นอกจากนี้ การทำธุรกิจที่เกี่ยวข้องกับบริษัทต่างประเทศ ธนาคารพาณิชย์ในต่างประเทศ และตลาดหลักทรัพย์ในต่างประเทศ ซึ่งบางแห่งอยู่ในช่วงการพัฒนาระบบการให้บริการอย่างต่อเนื่อง เป็นอีกปัจจัยที่ผู้ออกตราสารยังคงมองเป็นความเสี่ยงด้านการทำธุรกิจ เนื่องจากอยู่นอกเหนือการควบคุมของผู้ออกตราสาร

**4.**7 **ความเสี่ยงกรณีผู้ออกตราสารประสบปัญหาทางการเงินหรือล้มละลาย**

เนื่องจากตราสารแสดงสิทธิในหลักทรัพย์ต่างประเทศ เป็นตราสารที่ความเป็นเจ้าของหลักทรัพย์ต่างประเทศเป็นของผู้ออกตราสารแสดงสิทธิในหลักทรัพย์ต่างประเทศ โดยผู้ถือตราสารมีสิทธิที่จะได้รับผลประโยชน์จากหลักทรัพย์ต่างประเทศนั้น ซึ่งมีความเสี่ยงที่ผู้ออกตราสารอาจได้รับความเสียหายอันสืบเนื่องมาจากกรณีที่ผู้ออกตราสารประสบปัญหาทางการเงิน ล้มละลาย รวมถึงการที่ไม่สามารถเปลี่ยนสินทรัพย์เป็นเงินสดและ/หรือไม่สามารถจัดหาเงินทุนได้เพียงพอตามความต้องการและทันต่อเวลาที่จะต้องนำไปชำระภาระผูกพันได้เมื่อครบกำหนด ทำให้ผู้ถือตราสารแสดงสิทธิในหลักทรัพย์ต่างประเทศอาจจะไม่ได้รับหลักทรัพย์ต่างประเทศตามที่ระบุไว้ หรืออาจไม่ได้รับเงินลงทุนครบเต็มจำนวน อย่างไรก็ตาม ผู้ถือตราสารสามารถติดตามสถานะทางการเงินของผู้ออกตราสารได้จากเว็บไซต์ของสำนักงาน ก.ล.ต. เว็บไซต์ของตลาดหลักทรัพย์แห่งประเทศไทย และเว็บไซต์ของผู้ออกตราสาร รวมถึงสามารถติดตามอันดับความน่าเชื่อถือของผู้ออกตราสารได้จากเว็บไซต์ของผู้ออกตราสาร และสามารถศึกษารายละเอียดปัจจัยเสี่ยงต่อการดำเนินธุรกิจและมาตรการบริหารความเสี่ยง ของผู้ออกตราสารเพิ่มเติมได้จากแบบแสดงรายการข้อมูลประจำปีของผู้ออกตราสาร

**4.8 ความเสี่ยงในเรื่องการส่งผ่านผลประโยชน์ให้กับผู้ถือตราสาร**

การส่งผ่านผลประโยชน์นั้นต้องเป็นไปตามข้อกำหนดสิทธิและหน้าที่ของผู้ออกใบแสดงสิทธิในผลประโยชน์ที่เกิดจากหลักทรัพย์อ้างอิงที่เป็นหลักทรัพย์ต่างประเทศ โดยผู้ออกตราสารจะทำหน้าที่เป็นตัวกลางในการส่งมอบสิทธิให้แก่ผู้ถือตราสาร เช่น สิทธิในการได้รับเงินปันผล นอกจากนี้**การส่งผ่านผลประโยชน์ดังกล่าวอาจมีค่าใช้จ่ายที่เกิดขึ้นจากการดำเนินการต่างๆ เช่น ค่าธรรมเนียมที่ถูกเรียกเก็บจากนายทะเบียน รวมถึงภาษีที่เกี่ยวข้อง(ถ้ามี) ซึ่งอาจสูงกว่าผลประโยชน์ที่ผู้ถือตราสารจะได้รับ** โดยหากเงินปันผลที่จะส่งมอบในคราวใด
มีค่าธรรมเนียมและค่าใช้จ่ายมากกว่าเงินปันผลที่จะได้รับจากหลักทรัพย์ต่างประเทศ ผู้ออกใบแสดงสิทธิสงวนสิทธิที่จะไม่ส่งมอบเงินปันผลสำหรับการจ่ายเงินปันผลในคราวนั้นให้แก่ผู้ถือใบแสดงสิทธิ ณ เวลานั้น โดยผู้ออกใบแสดงสิทธิจะเก็บรวบรวมเงินปันผลดังกล่าวไว้จนกระทั่งเงินปันผลที่เก็บรวบรวมมีจำนวนเงินปันผลรับมากกว่าค่าธรรมเนียมและค่าใช้จ่ายในการจัดส่งเงินปันผล
ผู้ออกใบแสดงสิทธิจึงจะทำการส่งมอบเงินปันผลทั้งหมดดังกล่าวให้แก่ผู้ถือใบแสดงสิทธิ ซึ่งเป็นสิทธิของผู้ออกตราสาร
โดยผู้ถือใบแสดงสิทธิไม่มีสิทธิโต้แย้ง หรือเรียกร้องให้ผู้ออกใบแสดงสิทธิรับผิดชอบในความสูญเสียใดๆจากการดำเนินงาน **นอกจากนี้การส่งผ่านผลประโยชน์ต่างๆ ไม่ว่าจะในรูปแบบของเงินสดหรือหลักทรัพย์แก่ผู้ถือตราสารยังขึ้นกับกฎหมายหลักเกณฑ์ และอยู่ภายใต้การกำกับดูแลของหน่วยงานในประเทศไทยและ/หรือประเทศที่หลักทรัพย์อ้างอิงทำการซื้อขายหรือจดทะเบียน ซึ่งอาจส่งผลให้การส่งผ่านสิทธิประโยชน์แก่ผู้ถือตราสารอาจสามารถทำได้อย่างจำกัดเมื่อเทียบกับการถือหลักทรัพย์ต่างประเทศโดยตรง**

**4.9 ความเสี่ยงที่เกิดจากผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์แห่งประเทศไทย**

ในกรณีที่ผู้ออกตราสารไม่สามารถกระจายการถือตราสารได้ตามหลักเกณฑ์ของตลาดหลักทรัพย์แห่งประเทศไทย ผู้ออกตราสารจะกำหนดให้มีวิธีการให้สิทธิแก่ผู้ถือตราสารที่จะไถ่ถอนตราสาร และผู้ออกตราสารจะจัดให้มีการรับซื้อคืนตราสาร หรือวิธีการอื่นใดเพื่อจัดการความเสี่ยงเกี่ยวกับสภาพคล่องของตราสารดังกล่าว ทั้งนี้ เป็นไปตามวิธีการที่กำหนดในข้อกำหนดสิทธิหรือตามข้อบังคับของตลาดหลักทรัพย์แห่งประเทศไทย (ถ้ามี)

**5. ข้อมูลหลักทรัพย์ต่างประเทศ (สามารถแสดงเป็นภาษาอังกฤษ)**

ชื่อบริษัทผู้ออกหลักทรัพย์ต่างประเทศ: Yuanta Securities Investment Trust Co., Ltd.
ที่ตั้ง: 18th Floor, No. 69, Section 2, Dunhua South Road, Daan District Taipei City 106, Taiwan

โทรศัพท์ : +886 (2) 2717-5555 Website : <https://www.yuantaetfs.com/product/domestic?lang>

ตลาดหลักทรัพย์ที่จดทะเบียน Taiwan Stock Exchange Website link: <https://www.twse.com.tw/en/>

🗹 ตั้งในประเทศที่มีชื่ออยู่ในรายชื่อประเทศที่สำนักงาน ก.ล.ต. ยอมรับตามประกาศ ณ วันที่ 1 ตุลาคม พ.ศ.2564

🞏 ตั้งในประเทศกลุ่มอนุภูมิภาคลุ่มแม่น้ำโขง (GMS)
ผู้ลงทุนสามารถตรวจสอบมูลค่าหลักทรัพย์ตามราคาตลาด ราคาหลักทรัพย์ รวมถึงราคาเฉลี่ยย้อนหลังได้ที่ : https://www.twse.com.tw/en/ETFortune-institute/etfInfo/0050

**6. ลักษณะการประกอบธุรกิจ**:

**Summary:**

Name of the Fund: Yuanta/P-shares Taiwan Top 50 ETF

Establishment Date: June 25, 2003

Type of Fund: Index equity fund

Management Company: Yuanta Securities Investment Trust Co., Ltd.

Fund Custodian: China Trust Commercial Bank Co., Ltd.

Benchmark Index: FTSE TWSE Taiwan 50 Index

Base currency: New Taiwan Dollar (TWD)

Dividend Policy: Semi-annually (June 30 and December 31), based on the ETF's performance and income generated from its holdings.

**Investment scope:**

This fund primarily invests in listed securities and over-the-counter securities in the Republic of China (R.O.C.). The investment

objective of this fund is to replicate the performance of the benchmark index (i.e., the “Taiwan 50 Index”) as closely as possible

after deducting all necessary expenses. To achieve this objective, the fund will replicate the index by allocating all or nearly all

of its assets according to the weightings of the benchmark index, thus diversifying its investments across the constituents.

The Taiwan 50 Index is jointly compiled by the Taiwan Stock Exchange (TWSE) and FTSE International Taiwan Limited, selecting

the 50 largest companies by total market capitalization among TWSE-listed securities selected as index constituents. (Please refer

to the fund’s prospectus for related information)

**Characteristics of the fund:**

1. Completely replicate the performance of the Taiwan 50 Index, using the index as the basis for selecting securities.

2. Listed and traded on the stock exchange, offering an extremely convenient trading method.

3. The expense ratio and the fund’s turnover ratio are lower compared to those of general exchange-traded funds

**Distribution of Gains:**

1. After the fund's establishment, the management company should evaluate the distribution of gains based on the net asset value of the fund on the evaluation dates (June 30 and December 31 of each year).

2. The distributable gains of the fund must comply with the following provisions and be audited by the certified public accountant of the Financial Supervisory Commission before distribution:

 (1) The distributable income per Beneficiary unit refers to the cash dividends received from the fund's investments in Beneficiary

 units and the cash dividends returned by the borrower from stock lending, minus the fees payable by the fund, without deducting

 realized and unrealized capital losses.

 (2) If other investment income, such as interest income, realized stock dividends, rental income, or realizedcapital gains, minus

 capital losses (both realized and unrealized) and fees payable by the fund, are additionally distributed, the net asset value per

 Beneficiary unit on the evaluation date must be higher than the issuance price per Beneficiary unit before the fund's establishment,

 and the remaining net asset value per Beneficiary unit after deducting the distributable income must not be lower than the issuance

 price per Beneficiary unit before the fund's establishment.

**Disclaimers:** “ตราสารแสดงสิทธิในหลักทรัพย์ต่างประเทศของโครงการจัดการลงทุนต่างประเทศ Yuanta/P-shares Taiwan Top 50 ETF นี้ไม่ได้รับการสนับสนุน การรับรอง การขาย หรือการส่งเสริมใดๆ จากตลาดหลักทรัพย์ไต้หวัน (“TWSE”) และทาง TWSE ไม่ได้มีการรับประกันหรือแถลงใดๆ ทั้งโดยชัดแจ้งหรือโดยนัย เกี่ยวกับผลลัพธ์ที่อาจได้รับจากการใช้ดัชนี FTSE TWSE Taiwan 50 Index (“ดัชนี”) และ/หรือค่าของดัชนี ณ เวลาใดเวลาหนึ่งหรือในวันใดวันหนึ่ง หรือในกรณีอื่นใด ดัชนีนี้ได้รับการจัดทำและคำนวณโดย TWSE อย่างไรก็ตาม TWSE จะไม่รับผิดชอบ (ไม่ว่าจะด้วยเหตุประมาทเลินเล่อหรือเหตุผลอื่น) ต่อบุคคลใดๆ สำหรับข้อผิดพลาดในดัชนี และ TWSE ไม่มีหน้าที่ต้องแจ้งเตือนบุคคลใดเกี่ยวกับข้อผิดพลาดที่อาจเกิดขึ้นในดัชนีดังกล่าวนี้”

**แหล่งอ้างอิงข้อมูลนโยบายการลงทุน**

Simplified Prospectus: https://dr.yuanta.co.th/Content/Announcements/0050-Simplified-Prospectus

Full Prospectus: https://dr.yuanta.co.th/Content/Announcements/0050-Prospectus

- ข้อมูลภาษาอังกฤษที่จัดทำขึ้นนี้มีสาระถูกต้องตรงตามข้อมูลที่ผู้ออกหลักทรัพย์ต่างประเทศได้เปิดเผยต่อหน่วยงานกำกับดูแล

ต่างประเทศหรือตลาดหลักทรัพย์ต่างประเทศ จัดทำและรับรองโดยบริษัทหลักทรัพย์ หยวนต้า (ประเทศไทย) จำกัด

เว็บไซต์ของหลักทรัพย์อ้างอิง: https://www.yuantaetfs.com , https://www.yuantafunds.com/

เว็บไซต์ของตลาดหลักทรัพย์ไต้หวัน : https://www.twse.com.tw/en/

เว็บไซต์ของผู้ออกตราสาร: <https://www.yuanta.co.th/>

**7. ค่าธรรมเนียมที่เกี่ยวข้อง**

**ส่วนที่ 1 ค่าธรรมเนียมที่เรียกเก็บจากผู้ถือตราสาร**

1. ค่าธรรมเนียมการไถ่ถอนตราสาร ไม่เกินร้อยละ 5 ของมูลค่าไถ่ถอน โดยมีจำนวนขั้นต่ำที่ 200,000 (สองแสน) บาท

2. ค่าธรรมเนียมการส่งผ่านผลประโยชน์ที่เป็นเงินให้ผู้ถือตราสารไม่เกินร้อยละ 5.0 (ห้า) ของจำนวนเงินต่อหนึ่งหน่วย
 ตราสารทั้งนี้ ผู้ถือตราสารเป็นผู้รับภาระค่าใช้จ่ายที่เกิดขึ้นในการส่งผ่านผลประโยชน์ให้แก่ผู้ถือตราสาร

3. ค่าธรรมเนียมส่งมอบสิทธิประโยชน์กรณีเพิ่มทุนไม่เกินร้อยละ 5.0 (ห้า) ของจำนวนสิทธิประโยชน์ ทั้งนี้ ผู้ถือตราสารเป็นผู้

 รับภาระค่าใช้จ่ายที่เกิดขึ้นในการส่งผ่านผลประโยชน์ให้แก่ผู้ถือตราสาร

4. ผู้ออกตราสารขอสงวนสิทธิในการเปลี่ยนแปลงค่าธรรมเนียมตามข้อ 1 ถึง ข้อ 3 ได้โดยไม่ถือว่าเป็นการแก้ไขเพิ่มเติม
 ข้อกำหนดสิทธิ โดยหากมีการเปลี่ยนแปลงค่าธรรมเนียมดังกล่าว ผู้ออกตราสารจะดำเนินการในแต่ละกรณีดังต่อไปนี้

4.1 กรณีปรับเพิ่มค่าธรรมเนียมไม่เกินร้อยละ 10 ของค่าธรรมเนียมเดิม ผู้ออกตราสารจะประกาศให้ผู้ถือตราสารทราบล่วงหน้าไม่น้อยกว่า 60 วัน ผ่านเว็บไซต์ของผู้ออกตราสาร

4.2 กรณีปรับเพิ่มค่าธรรมเนียมเกินร้อยละ 10 ของค่าธรรมเนียมเดิม ผู้ออกตราสารจะจัดให้มีการประชุมผู้ถือตราสารเพื่อขอมติจากผู้ถือตราสารก่อนที่จะดำเนินการ

 4.3 ผู้ออกตราสารจะจัดให้มีการประชุมผู้ถือตราสาร เพื่อขอมติจากผู้ถือตราสาร หากค่าธรรมเนียมสุดท้ายที่ปรับเพิ่มขึ้นตามข้อ 4.1 มีอัตราเกินกว่าร้อยละ 10 ของค่าธรรมเนียมเดิม

 4.4 กรณีลดค่าธรรมเนียม ผู้ออกตราสารจะประกาศผ่านเว็บไซต์ของผู้ออกตราสาร

5. ค่าธรรมเนียมตามข้อ 1 ถึง 3 ยังไม่รวมถึงผลต่างอัตราแลกเปลี่ยนที่อาจเกิดขึ้นระหว่างการดำเนินการ โดยผู้ถือตราสารจะต้องเป็นผู้รับผิดชอบในส่วนดังกล่าว

6. ค่าธรรมเนียมที่ระบุในส่วนที่ 1 นี้ ยังไม่รวมภาษีมูลค่าเพิ่ม

**ส่วนที่ 2 ค่าธรรมเนียมและค่าใช้จ่ายที่รวมอยู่ในราคาเสนอขายตราสาร ณ ราคาเปิด (ATO)**

 ค่าธรรมเนียมและค่าใช้จ่ายที่เกี่ยวข้องในการซื้อหลักทรัพย์ต่างประเทศ มีรายละเอียดตามที่ระบุในส่วนที่ 2 ค่าธรรมเนียมและค่าใช้จ่ายที่รวมอยู่ในราคาเสนอขายตราสารของเอกสารแนบท้ายข้อกำหนดสิทธิ

**ส่วนที่ 3 ค่าใช้จ่ายที่เรียกเก็บจากผู้ถือตราสารในการจัดส่งเงินปันผลและสิทธิประโยชน์ให้แก่ผู้ถือตราสาร**

 ค่าใช้จ่ายในการจัดส่งเงินปันผลให้แก่ผู้ถือตราสารจะใช้วิธีจัดสรรตามสัดส่วนของจำนวนหน่วย (Pro-rata) โดยผู้ออกตราสารจะทำการคิดค่าธรรมเนียมและค่าใช้จ่ายสำหรับการจัดส่งเงินปันผล และทำการหักค่าธรรมเนียมและค่าใช้จ่ายดังกล่าวจากเงินปันผล แล้วจึงนำส่งเงินปันผลหลังหักค่าธรรมเนียมและค่าใช้จ่ายแก่ผู้ถือตราสารตามสัดส่วนของจำนวนหน่วย (Pro-rata)

 กรณีการได้รับสิทธิประโยชน์ต่างๆที่เกี่ยวข้อง เช่น การเพิ่มทุน ทางผู้ออกตราสารได้ทำการคิดคำนวณโดยรวมค่าธรรมเนียมและค่าใช้จ่ายต่างๆที่เกิดขึ้น รวมอยู่ในราคาของการประมาณการการเพิ่มทุนที่ผู้ลงทุนต้องจ่ายแล้ว

**8. เงื่อนไขและขั้นตอนดำเนินการ กรณีที่ผู้ถือตราสารมีความประสงค์ไถ่ถอนตราสาร**

 1. ผู้ถือตราสารที่ประสงค์ไถ่ถอนตราสารต้องมีตราสารที่ประสงค์จะไถ่ถอนในบัญชีซื้อขายหลักทรัพย์ที่เปิดไว้กับผู้ออกตราสาร
และตราสารที่ประสงค์จะไถ่ถอนต้องอยู่ในบัญชีซื้อขายหลักทรัพย์ที่เปิดไว้กับผู้ออกตราสาร

 2. ผู้ถือตราสารที่ประสงค์ไถ่ถอนตราสาร ต้องแจ้งความประสงค์ไถ่ถอนและกรอกแบบฟอร์มพร้อมทั้งลงนามตามที่ผู้ออก
ตราสารกำหนด ทั้งนี้ ผู้ถือตราสารจะต้องชำระเงินค่าธรรมเนียมการไถ่ถอนก่อนเวลา 10.00 น. (ตามเวลาในประเทศไทย) ของวันที่แจ้งความประสงค์ในวันทำการ มิเช่นนั้น ผู้ออกตราสารจะดำเนินการในวันทำการถัดไป (**“วันทำการ”** ในข้อนี้หมายถึง วันที่ตลาดหลักทรัพย์ไต้หวัน และตลาดหลักทรัพย์ไทยเปิดทำการพร้อมกัน)

 3. ผู้ออกตราสารจะแจ้งระงับการขายตราสาร ในส่วนที่ผู้ถือตราสารได้แจ้งความประสงค์ขอไถ่ถอนกับผู้ออกตราสาร โดยผู้ถือตราสารจะได้รับชำระเป็นเงินสดที่ได้จากการไถ่ถอน จากราคาหลักทรัพย์ต่างประเทศที่ผู้ออกตราสารขายได้จริง หักค่าธรรมเนียมและค่าใช้จ่ายที่เกิดขึ้นจริง

 4. ผู้ออกตราสารจะนำเงินสดที่ได้จากการไถ่ถอนตราสารเข้าบัญชีซื้อขายหลักทรัพย์ของผู้ถือตราสารที่ประสงค์ไถ่ถอน ภายใน

 10 วันทำการหลังจากที่ผู้ออกตราสารขายหลักทรัพย์ต่างประเทศได้ครบตามจำนวนที่ผู้ถือตราสารประสงค์ไถ่ถอนตราสาร(**“วันทำการ”** ในข้อนี้หมายถึง วันที่ตลาดหลักทรัพย์ไต้หวัน และตลาดหลักทรัพย์ไทยเปิดทำการพร้อมกัน)

 5. ในวันที่เงินสดที่ได้จากการไถ่ถอนตราสารเข้าบัญชีซื้อขายหลักทรัพย์ของผู้ถือตราสารที่ประสงค์ไถ่ถอน ผู้ออกตราสารจะดำเนินการยกเลิกตราสารในส่วนที่ผู้ถือตราสารได้แจ้งความประสงค์ขอไถ่ถอนกับผู้ออกตราสาร

 6. กรณีที่พบว่าผู้ถือตราสารที่ประสงค์ไถ่ถอนไม่ดำเนินการตามเงื่อนไขที่ระบุในข้อ 1 บริษัทขอสงวนสิทธิในการปฏิเสธคำขอของผู้ถือตราสารได้ และผู้ถือตราสารจะไม่เรียกร้องค่าเสียหาย หรือค่าใช้จ่ายใดๆ จากผู้ออกตราสารทั้งสิ้น

 7. กรณีที่ผู้ถือตราสารที่ประสงค์จะไถ่ถอนมีการกระทำใดๆ ที่ขัดขวางหรือส่งผลกระทบต่อขั้นตอนการไถ่ถอน ผู้ถือตราสารจะต้องรับผิดชอบในความเสียหายใดๆ ที่เกิดขึ้นจนสิ้นเชิง และผู้ออกตราสารสงวนสิทธิที่จะยกเลิกการปฏิบัติตามคำขอของผู้ถือตราสารได้ และผู้ถือตราสารจะไม่เรียกร้องค่าเสียหาย หรือค่าใช้จ่ายใดๆ จากผู้ออกตราสารทั้งสิ้น

 8. ผู้ออกตราสารขอสงวนสิทธิในการเรียกเก็บภาษีใดๆ จากผู้ถือตราสารที่อาจเกิดขึ้นจากการไถ่ถอนตราสาร หรือการดำเนินการอื่น

 ใดที่เกี่ยวข้องตามที่กรมสรรพากรกำหนด